GANGOOLY
ప్రతి గేమ్‌లోనూ కోహ్లీపై ఆధారపడటం మంచిది కాదు
రాంచీ: న్యూజిలాండ్‌తో జరిగిన నాలుగవ వన్డేలో టీమిండియా 19 పరుగులు తేడాతో పరాజయం చెందడంపై తీవ్ర విమర్శలు వెల్లువెత్తుతున్నాయి.పరుగుల చేధనలో టీమిండియా ప్రతి గేమ్‌లోనూ కోహ్లీపై ఆధారపడటం మంచిది కాదని టీమిండియా మాజీ కెప్టెన్‌ గంగూలీ పేర్కొన్నాడు.కాగా రాంచీలో జరిగిన నాలుగవ వన్డేలో రెండవ వికెట్‌గా క్రీజులోకి వచ్చిన కోహ్లీ 45 పరుగుల వద్ద ఔటయ్యాడు.కోహ్లీ తరువాత బ్యాటింగ్‌కు దిగిన ధోనీ మిగతా ఆటగాళ్లు సరిగా ఆడకపోవడంతో టీమిండియా పరాజయం చెందింది.దీంతో కోహ్లీపై ఆధారపడటం మంచిది కాదని ఆటగాళ్లకు గంగూలీ సూచించాడు.న్యూజిలాండ్‌తో జరుగుతున్న వన్డే సిరీస్‌లో టీమిండియా గెలిచిన రెండు వన్డేల్లో కోహ్లీ సత్తా చాటడం వల్ల గెలిచింది.ధర్మశాల వన్డేలో 85 పరుగులు,మొహాలీ వన్డేలో 154 పరుగులతో నాటౌట్‌గా నిలిచి టీమిండియా విజయంలో కీలక కోహ్లీ కీలక పాత్ర పోషించాడు.ప్రస్తుతం జరుగుతున్న సిరీస్‌లో టాప్‌ ఆర్డర్‌ పూర్తిగా విఫలమవుతుంది. దీంతో భారమంతా కోహ్లీపైనే పడుతుందని,టీమిండియా గెలిచిన ప్రతిసారి కోహ్లీ సెంచరీ అనేది సర్వసాధారణంగా మారిపోయిందని గంగూలీ కొనియాడాడు.అందుకే కోహ్లీ గొప్ప ఆటగాడు అంటూ గంగూలీ పొగడ్తలతో ముంచెత్తాడు.కాగా మొహాలిలో జరిగిన మూడవ వన్డేలో కోహ్లీ 154 నాటౌట్‌గా నిలువడంతో టీమిండియా విజయం సాధించిందని పేర్కొన్నాడు.ఆ మ్యాచ్‌లో రాస్‌ టేలర్‌ గనుక కోహ్లీ క్యాచ్‌ పట్టి ఉంటే మ్యాచ్‌ ఫలితమే వేరొలా ఉండేదని గంగూలీ వ్యాఖ్యానించాడు.
గత కొంత కాలంగా టీమిండియా కోహ్లీపైనే ఆధారపడుతుందని అనడానికి మొహాలిలో కోహ్లీ ఆడిన ఇన్నింగ్సే ఉదాహరణ అని వివరించాడు.పరుగుల చేధనలో కోహ్లీ మెరుగైన రికార్డును సొంతం చేసుకోవడమే కాకుండా జట్టుకు కీలక విజయాన్ని అందిస్తున్నాడని వెల్లడిం చాడు. జట్టులో చాలా మంచి మ్యాచ్‌ విన్నర్లు ఉన్నారని అనుకుం టున్నా,న్యూజిలాండ్‌తో అయిదు వన్డేల సిరీస్‌లో కోహ్లీనే రెండు మ్యాచ్‌ల్లో ఫినిషింగ్‌ ఇన్నింగ్స్‌ ఆడాడు.కాగా మొహాలీలో జరిగిన మూడవ వన్డేలో కోహ్లీ క్యాచ్‌ను రాస్‌ టేలర్‌ వదిలేశాడు.ఒకవేళ ఆ క్యాచ్‌ను పట్టి ఉంటే జట్టులోని మిగతా ఆటగాళ్లు ఏం చేసేవారే నాకైతే తెలీదు.అంతా సమిష్టిగా పోరాడి విజయం కోసం కృషి చేస్తేనే మెరుగైన ఫలితాలు వస్తాయి అని గంగూలీ పేర్కొన్నాడు.ఇక ఈ సిరీస్‌లో టీమిండియా ఓపెనర్‌ రోహత్‌ పూర్తిగా విఫల మయ్యాడని,ఇంకా గాడిలో పడలేదని,ధోనీ నాలుగవ స్థానంలో బ్యాటింగ్‌కు రావడం మంచిదేనని,రాంచీ మ్యాచ్‌లో అక్షర్‌ పటేల్‌ను బ్యాటింగ్‌ ఆర్డర్‌లో ముందుకు తీసుకురావడం తప్పుకాదని గంగూలీ తెలిపాడు. కుడి చేతి,ఎడమ చేతి ఆటగాళ్లు క్రీజులో ఉంటే ఈ తరహా వికెట్‌పై స్ట్రయిక్‌ రొటేట్‌ చేయడం సులభం అవుతుందనే కారణంగానే ధోనీ అలా చేసి ఉండవచ్చని యువ ఆటగాళ్లు కేదార్‌ జాదవ్‌,మనీష్‌ పాండే స్లో పిచ్‌లకు కూడా సత్తా చాటారని గంగూలీ వివరించాడు.